ക്രിമിനല് കേസുകളില് പ്രതി, മുന് മിസ്റ്റര് കേരള അറസ്റ്റില് കോട്ടയം: രണ്ടുതവണ മിസ്റ്റര് കേരള ആയി തിരഞ്ഞെടുക്കപ്പെട്ട ഗുണ്ട അറസ്റ്റില്. നിരവധി ക്രിമിനല് കേസുകളില് പ്രതിയും പിടികിട്ടാപ്പുള്ളിയുമായ ജിം ജോബി എന്ന് വിളിക്കുന്ന ജോബിയെയാണ് 36 പാലാ എസ്.എച്ച്.ഒ. കെ.പി തോംസണ് അറസ്റ്റ് ചെയ്തത്. ഒളിവില് കഴിഞ്ഞിരുന്ന ജോബിയെ രഹസ്യവിവരത്തിന്റെ അടിസ്ഥാനത്തില് പാലാ എസ്.ഐ അഭിലാഷ് എം.ഡിയുടെ നേതൃത്വത്തിലാണ് പിടികൂടിയത്. സി.പി.ഒ മാരായ ഷെറിന് മാത്യു സ്റ്റീഫന്, ജോഷി മാത്യു, അജിത് ചെല്ലപ്പന്, ഹരി എന്നിവരും സംഘത്തിലുണ്ടായിരുന്നു. ഇയാളെ ഇന്ന് കോടതിയില് ഹാജരാക്കും.